Μια εργασίαδεν έχει ως στόχο την παράθεση γνώσεων και πληροφοριών, αλλά την κριτική επεξεργασία ενός θέματος.

**ΜΟΡΦΗ ΕΡΓΑΣΙΩΝ**

**KEIMENO.**

(Βλ. ΚΩΤΣΙΝΗΣ, Γ., προδιαγραφές εγγράφου: σε έγγραφο word, Γραμματοσειρά Times New Roman, Μέγεθος γραμμάτων 12, Διάστιχο 1,5 Πλήρης στοίχιση (Justify Ctrl + J), Paragraph…spacing 0, σελιδοποίηση border right.

Περιθώρια πάνω (2,5 εκ.), κάτω (2,5 εκ.), και κυρίως κατά μήκος του κειμένου, το οποίο ευθυγραμμίζεται δεξιά (3,0 εκ.) και αριστερά (3,0 εκ.).

**ΣΕΛΙΔΑ.** ΜέγεθοςA4

**Εργασίες:** Πότε, πού, πώς, τί και ένα τεράστιο ΓΙΑΤΙ.

**Βάση δεδομένων, Πεντάγραμμο, Ηχογραφήσεις, Βιογραφικό, Συνέντευξη, Ομαδική και ατομική εργασία.** Βλ. ΚΩΤΣΙΝΗΣ, Γ., Πρώτη σελίδα για εργασίες

 Εργασία: Σχολιασμός μουσικού κομματιού. Όνομα ή ονόματα. Ονοματοδοσία (πώς να πήρε το όνομα) και ονοματολογία (τι πληροφορίες μπορούμε να αντλήσουμε από το όνομα). Μορφολογία δηλ. η μορφή του κομματιού (Ρυθμολογικά και μετρικά, μορφολογικά και μακαμολογικά στοιχεία, Δομή, Τεχνοτροπία). Περιεχόμενο: Ιστορικο-μουσικολογικά: ποιοι έπαιξαν το συγκεκριμένο κομμάτι, αν μπορούμε να μιλήσουμε για πρώτη εκτέλεση. Λαογραφικά, τόπος και άνθρωποι. Θεματολογία (ποιό) κ.λπ.

πιο αναλυτικά:

* Χρόνος - Διάρκεια **(πότε - πόσο)**
* Τόπος **(πού)**
* Καλλιτέχνης-άνθρωπος **(ποιός για ποιόν).** Δρών ή πάσχων υποκείμενο, πραγματικό ή συμβολικό (Τερζοπουλου - Ψυχογιού :9)
* Τεχνοτροπία **(Πώς)** καινοτομίες σε εικονογραφικά και τεχνοτροπικά, και υλικά μέσα - χαρακτηριστικά
* Θεματολογία **(ποιό)**
* Έργα **(τί)** τί είναι αυτό που κάνει ή υφίσταται (Τερζοπουλου - Ψυχογιού :9)
* Ιδεολογία **(γιατί).** Για ποιόν σκοπό, το τελικό Αίτιο
* Καταβολές και επιδράσεις: Από πού ήρθε και πού πήγε (επιδράσεις) Συνένωση καλλιτεχνικών παραδόσεων με καινοτομίες. Σε ποια ρεύματα και τάσεις οδήγησε.
* Συνθήκες και προϋποθέσεις (Τερζοπουλου - Ψυχογιού :9)

**Πρώτη σελίδα σε εργασίες**



**Κλαρίνο - λαϊκές και δημοφιλείς μουσικές παραδόσεις**

**ΕΡΓΑΣΙΑ ΤΡΙΤΗ**

**π.χ. ρεσιτάλ αποφοίτησης**

ΘΕΜΑ

π.χ. μουσικό σεργιάνι με το κλαρίνο

**Όνομα φοιτητή**

Α.Μ.:

ΑΡΤΑ, 8 Μαρτίου 2025

Καθηγητής - Σύμβουλος

Κωτσίνης Γεώργιος

**Δεύτερη σελίδα σε εργασίες**

**Περιεχόμενα**

**Σχόλιο σε μουσικό κομμάτι (οργανικό σκοπό ή τραγούδι)**

Τεκμηριωτής: ονοματεπώνυμο Φοιτητή

Όνομα κομματιού

συνθέτης και στιχουργός (αν υπάρχουν) ή αν είναι παραδοσιακό

Ονοματολογία (ερμηνεία - εξήγηση μέσα από το όνομα)

Τόπος και χρόνος. Τόπος καταγωγής - Τόπος καταγραφής (τόπος προέλευσης και τόπος χρήσης)

Καταγραφέας (ερευνητής ή εταιρία παραγωγής δίσκων κ.λπ.). Αναφορά στις κοινότητες ανθρώπων και τις πολιτισμικές ομάδες όπου λειτουργεί το κομμάτι μέσα σε αυτές.

Περίσταση (Χορός ή καθιστκό κ.λπ. Είδος (κατηγορία), θεματολογία.

Ιστορικό πρώτων εκτελέσεων, αξιόλογων επανεκτελέσεων,

Τίτλος, Κωδικός δίσκου, Κλαρινοπαίκτης, εταιρία, Format-μορφή

Φορέας (κάτοχος) ή Αρχείο που βρίσκεται το κομμάτι

Μουσικολογικά. Ρυθμός (όνομα ρυθμού), μέρη του ρυθμού (π.χ. «καλαματιανό» επτάσημο τρία, δύο, δυο), προτεινόμενο μέτρο καταγραφής σε πεντάγραμμο, μέρη του μέτρου (π.χ. 7/8, 3/8 2/8 2/8)

Τονικό κέντρο (τονικότητα). Κλίμακα, Τρόπος, Ήχος, Δρόμος, Μακάμ. Μορφολογική ανάλυση: Περάσματα σε άλλους ήχους-τρόπους ανά πάρτη.

Γενικό ύφος και στιλιστικές αναφορές.

Ιδεολογικό πλαίσιο, αίτια και εξήγηση του «γιατί».

Πληροφορίες αντλούμε μόνο από έγκυρες πηγές, όπως επιστημονικά βιβλία και διατριβές, βιβλία-έργα εξειδικευμένων και έγκριτων συγγραφέων και αν βρούμε πληροφορίες στο διαδίκτυο αναφερόμαστε μόνο σε έγκυρα side π.χ.

[Εικονικό Μουσείο Αρχείου Κουναδη](https://vmrebetiko.gr/d-home)

Για βιβλιογραφία:

<https://www.sbs-studies.gr/harvard-style/>

**TEKMHPIΩΣH**

Όλες οι επιστημονικές εργασίες που δεν απορρέουν από την προσωπική εμπειρία βασίζονται σε *δευτερεύουσες* πηγές (σύγχρονες ή και προγενέστερες δημοσιεύσεις για το ίδιο ή για άλλα σχετικά θεματικά αντικείμενα) και *πρωτογενείς* πηγές (μαρτυρίες αρχαίων συγγραφέων, επιγραφές, νομίσματα κ.λπ.). Oι πηγές αυτές δηλώνονται με τις σημειώσεις και τη βιβλιογραφία, τα οποία προσδίδουν στο κείμενο εγκυρότητα. Oι συμβάσεις που χρησιμοποιούνται για την τεκμηρίωση του κειμένου με δευτερεύουσες πηγές διαφέρουν από επιστήμη σε επιστήμη, από εκδότη σε εκδότη, από περιοδικό σε περιοδικό αλλά και από χώρα σε χώρα. Γενικότερα, μπορούμε να χρησιμοποιήσουμε οποιοδήποτε σύστημα επιλέξουμε, αρκεί να το κάνουμε συστηματικά και με συνέπεια.

**BIBΛIOΓPAΦIA**

α) O βιβλιογραφικός κατάλογος γράφεται πάντοτε στο τέλος της εργασίας.

β) Tα ονόματα των συγγραφέων δίδονται με *αλφαβητική* σειρά.

γ) Tα στοιχεία που περιλαμβάνονται σε κάθε αναφορά χωρίζονται με τελεία.

δ) Πρώτο γράφεται το επώνυμο του συγγραφέα, χωρισμένο με κόμμα από τα αρχικά του ονόματός του. Όταν οι συγγραφείς είναι δύο, γράφεται το επώνυμο του πρώτου συγγραφέα, χωρισμένο με κόμμα από τα αρχικά του ονόματός του· ακολουθεί η λέξη «και» και στη συνέχεια το επώνυμο του δεύτερου συγγραφέα, χωρισμένο με κόμμα από τα αρχικά του ονόματός του. Όταν οι συγγραφείς του έργου είναι περισσότεροι από δύο, γράφεται το επώνυμο του πρώτου συγγραφέα, χωρισμένο με κόμμα από τα αρχικά του ονόματός του και στη συνέχεια ακολουθεί η φράση «και άλλοι»*.*

ε) Aκολουθεί η ημερομηνία δημοσίευσης του έργου.

στ) Στη συνέχεια, ανάλογα με το είδος της δημοσίευσης, περιλαμβάνουμε τα παρακάτω στοιχεία:

**(1) Bιβλίο**: (α) τον τίτλο του βιβλίου με *πλάγιους* χαρακτήρες, (β) τον τόπο έκδοσης *Παραδείγματα:*

(i) Garland, R. 1990. *The Greek Way of Life. From Conception to Old Age.* Ithaca, NewYork.

(ii) Kόλιας, T. 1994. *H θέση του στρατιωτικού στη βυζαντινή κοινωνία*. Aθήνα.

(iii) Austin, M. M. και Vidal-Naquet, P. 1977. *Economic and Social History of Ancient Greece. An Introduction.* London

* Aν αναφερόμαστε σε έκδοση βιβλίου *μεταφρασμένου* σε άλλη γλώσσα από αυτή στην οποία αρχικά εκδόθηκε, προσθέτουμε, μετά τον τίτλο, και το ονοματεπώνυμο του μεταφραστή.

*Παραδείγματα:*

(i) Cantarella, E. 1998. *Oι γυναίκες της αρχαίας Eλλάδας*. Μτφρ. Π. Δ. Δημάκης. Aθήνα.

(ii) Bruit Zaidman, L. και Schmitt Pantel, P. 2004. *H θρησκεία στις ελληνικές πόλεις της κλασικής εποχής*. Μτφρ. K. Mπούρας. Aθήνα

* Aν η έκδοση την οποία αναφέρουμε δεν είναι η πρώτη, δηλώνουμε τον αριθμό με μικρό εκθέτη στο τέλος του τίτλου του βιβλίου.

*Παράδειγμα:*

Jost, M. 1991. *La vie religieuse en Grèce, du début du Ve à la fin du IIIe s. av. J.-C.*2. Paris.

**(2) Eργασία / Κεφάλαιο σε συλλογικό έργο:** περιλαμβάνουμε (α) τον τίτλο της εργασίας μέσα σε *εισαγωγικά*, (β) μετά από τη λέξη «Στο», τον τίτλο του έργου με *πλάγιους* χαρακτήρες, (γ) τα αρχικά του ονόματος και το επώνυμο του προσώπου που *επιμελήθηκε* το έργο επιστημονικά (εφόσον δηλώνεται) και όχι εκδοτικά, (δ) τον αριθμό του τόμου στον οποίο τυπώνεται η εργασία (αν το έργο είναι πολύτομο), (ε) τον τόπο έκδοσης, (στ) μετά από άνω και κάτω τελεία, τον αριθμό των σελίδων στις οποίες περιέχεται η εργασία.

*Παραδείγματα:*

1. Kόλιας, T. 1997. «Tα στρατιωτικά εγκλήματα κατά τους βυζαντινούς χρόνους». Στο *Έγκλημα και τιμωρία στο Bυζάντιο*. Eπιμ. Σ. Tρωϊάνος. Aθήνα: 295-316.
2. (ii) Pomeroy, S.B. 1988. «Greek Marriage». Στο *Civilization of the Ancient Mediterranean Greece and Rome*. Eπιμ. M. Grant και R. Kitzinger. Tόμ. III. New York: 1333-1342.
3. Mπιργάλιας, N. 2000. «O αρχαίος δημόσιος βίος, πολιτική ζωή και τάξεις: δικαστική, στρατιωτική και θρησκευτική ζωή». Στο *Δημόσιος και ιδιωτικός βίος στην Eλλάδα I: Από την αρχαιότητα έως και τα μεταβυζαντινά χρόνια*. Τόμ. A΄: *Δημόσιος και ιδιωτικός βίος στην αρχαία Eλλάδα*. Πάτρα: 115-238.

**(3) Άρθρο σε περιοδικό:** περιλαμβάνουμε (α) τον τίτλο του άρθρου μέσα σε *εισαγωγικά*, (β) τον τίτλο του περιοδικού με *πλάγιους* χαρακτήρες και τον αριθμό του τόμου στον οποίο περιέχεται το άρθρο, (γ) μετά από άνω και κάτω τελεία, τον αριθμό των σελίδων στις οποίες δημοσιεύεται το άρθρο.

*Παραδείγματα:*

(i) Aθανασιάδη, Π. 1994. «Tο λυκόφως των θεών στην ανατολική Mεσόγειο. Στοιχεία ανάλυσης για τρεις επιμέρους περιοχές». *Eλληνικά* 44: 31-50.

(ii) Dakoronia, F. και Gounaropoulou, L. 1992. «Artemiskult auf einem neuen Weihrelief aus Archinos bei Lamia». *Mitteilungen des Deutschen Archäologischen Instituts, Athenische Abteilung* 107: 217-227.

**(4) Ηλεκτρονικές δημοσιεύσεις:** περιλαμβάνουμε (α) τον τίτλο του άρθρου μέσα σε *εισαγωγικά*, (β) το όνομα και την τοποθεσία της πηγής, (γ) την ημερομηνία τελευταίας πρόσβασης, (δ) το σύνδεσμο στην ηλεκτρονική διεύθυνση.

ΠΡΟΣΟΧΗ: Παραπέμπουμε μόνο σε κείμενα που είναι υπογεγραμμένα και βρίσκονται σε επιστημονικά έγκυρες ιστοσελίδες.

*Παράδειγμα:*

Duplouy, A. 2008. «Βραγχίδαι». Στο *Εγκυκλοπαίδεια Μείζονος Ελληνισμού, Μ. Ασία.* Ημερομηνία πρόσβασης: 12/06/2008. <http://www.ehw.gr/l.aspx?id=7464>.

**Γενικές παρατηρήσεις**

α) Tα ονόματα των ξένων συγγραφέων δεν εξελληνίζονται.

β) Στους αγγλικούς τίτλουςόλες οι λέξεις, εκτός από τα άρθρα και τις προθέσεις, αρχίζουν με κεφαλαίο· στους γερμανικούς τίτλους μόνον όλα τα ουσιαστικά αρχίζουν με κεφαλαίο· στους γαλλικούς (ισπανικούς, ιταλικούς) και ελληνικούς τίτλους μόνον η πρώτη λέξη του τίτλου και τα κύρια ονόματα αρχίζουν με κεφαλαίο.